Diari Oficial de la Generalitat Valenciana


Sumari del DOGV 6662, del 30-11-2011 (2011/11477)

Informació pública de la documentació integrant de les modificacions puntuals número 15, 16 i 17 del Pla General d'Ordenació Urbana.
------------------------------------------------------------------------------------------------------------------------------------

### Dades del document

Número de DOGV
:   6662

Data del DOGV
:   30-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11929


Data del document
:   03-11-2011

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * pla d'urbanisme
    * administració local

Informació pública de la documentació integrant de les modificacions puntuals número 15, 16 i 17 del Pla General d'Ordenació Urbana. [2011/11655]  
El Ple de l'Ajuntament, en sessió ordinària núm. 17/2011, celebrada el dia 25 d'octubre de 2011, va acordar sotmetre a informació pública la documentació integrant de les modificacions puntuals núm. 15, 16 i 17 del PGOU consistents en :  
- Modificació puntual núm. 15: consistix a regular les condicions establides per a la concessió de guals per a vehicles arreplegades en les normes urbanístiques del vigent Pla General, concretant els paràmetres exigibles als locals per als quals es pretenga obtindre el gual, i introduint aquelles excepcions que resulten necessàries per a resoldre la situació especial d'aquells locals destinats a persones amb mobilitat reduïda (PMR), així com la discrepància entre la dotació de places d'aparcament exigida en les normes urbanístiques atenent l'ús i classe de sòl, i la dotació exigida a través dels requisits per a l'obtenció dels guals, en determinats casos.  
- Modificació puntual núm. 16: consistix a eliminar de la normativa del PGOU un paràgraf relatiu a l'afectació a ús públic de tots aquells camins que no sent de propietat pública donen accés a dos o més finques o propietats diferents, aplicant-se'ls, per tant, la normativa genèrica establida en el Pla General quant a reculades, tanques, etc., i que des de la seua entrada en vigor ha desencadenat gran quantitat de reclamacions per part dels particulars, al considerar la Gerència Territorial de Cadastre que els dits camins eren públics, tal com es justifica en l'informe emés, en data 5 d'octubre de 2011, pel responsable de l'oficina de catastro municipal, i l'informe emés en data 3 de desembre de 2007.  
  
- Modificació puntual núm. 17: consistix a, amb independència de la revisió i actualització del vigent Catàleg Municipal d'Edificis i Conjunts Protegibles, per mitjà de la redacció d'un nou Catàleg de Béns i Espais Protegits, establir noves zones de protecció arqueològica en les distintes classes de sòl (urbà, urbanitzable i no urbanitzable), a fi de possibilitar l'aplicació dels requisits establits en la Llei de Patrimoni Cultural Valencià per a l'autorització d'obres que impliquen remoció de terres en els dits àmbits.  
La documentació integrant de les modificacions puntuals, junt amb l'expedient que es tramita, podran ser examinats en l'Àrea de Territori d'este Ajuntament, en hores laborables, durant el termini d'un mes a comptar de la inserció d'este anunci en el Diari Oficial de la Comunitat Valenciana, durant el qual es podran formular les al·legacions que s'estimen convenients.  
Cosa que es publica per a general coneixement.  
  
Aspe, 3 de novembre de 2011.- L'alcaldessa: María Nieves Martínez Berenguer.